चीफ इंजीनियर के कार्यालय का घेराव करने के बाद एसडीएम को दिया ज्ञापन
बीबीएमबीईरीगेशन विंग के चीफ इंजीनियर कार्यालय के सामने क्रमिक भूख हड़ताल पर बैठे डेलीवेज कर्मचारियों का संघर्ष शनिवार को 97वें दिन में प्रवेश कर गया। शनिवार को यूनियन के नानक चंद तथा दर्शन कुमार हड़ताल पर बैठे।
यूनियन के अध्यक्ष राम हरक ने जानकारी देते हुए बताया कि शनिवार को उनकी यूनियन के सदस्यों के द्वारा शुक्रवार को चीफ इंजीनियर के दफ्तर का घेराव करने के साथ एसडीएम नंगल को एक मांग पत्र भी सौंपा गया है। उन्होंने कहा कि तीन महीने से अधिक समय से अपनी मांगों को मनवाने के लिए की जा रही क्रमिक भूख हड़ताल में उनकी कोई सुनवाई नहीं की जा रही है। इससे उनके यूनियन के सदस्यों में रोष है। उन्होंने कहा कि अगर प्रबंधन अभी भी नींद से नहीं जागा तो मजबूरन उन्हें अधिकारियों की गाड़ियों, घरों और दफ्तरों का घेराव करना पड़ेगा जिसकी जिम्मेदारी प्रबंधन की होगी। इस मौके पर हरभजन सैनी, राम हरक, अनिल कुमार, रवि शंकर, तिलक राज, महेश कुमार, बबली देवी, कमल देवी, संजू देवी के अलावा अन्य सदस्य भी उपस्थित थे।
बीबीएमबी प्रबंधन के खिलाफ नारेबाजी करते यूनियन के सदस्य।
hin_Deva hin_Deva hin_Deva hin_Deva